Lamé

Lamé (Apocynacéae; sinonim: Echites scholaris L. Mant., Pala scholaris L. Roberty) nyaéta tutuwuhan tropis asli anak buwana India jeung Asia Tenggara nu tangkalna jangkung.
Di pulo Jawa, tangkal lamé hirup  di leuweung jati, leuweung campur reujeung leuweung leutik nu aya dipadésan. Hirup kalawan subur  di dataran landeuh nepika 900 m dpl.  
Lamé sakapeung dipelak di buruan deukeut pager atawa dipelakeun pikeun  tangkal hias/papaés.

Vernakular; ngaran daérah
Lamé mibanda ngaran daérah nu béda-béda, saperti di Sumatra disebutna: pulai, melayu: kayu gabuk,  Jawa: pule, Madura: polay,  Kalimantan: hanjalutung,  Maluku: kaliti, reareangou, bariangow, wariangow, mariangan, deadeangow (Alf. Minahasa), Ambon: upacara, Banda: tewer, Ternate: hange,  Irian: aliag.

Ciri Mandiri
Tutuwuhan ngawangun tangkal, jangkungna 20 nepi ka 25 m.  Tangkalna lempeng, bisa ngahontal diaméter 60 cm, kaina kawilang teuas. Geutahna karasa pait, kelirna bodas  tur cepel. 

Daun tunggal, dina sacupat bijil sababaraha daun ngsrsngksdak 4-9 lambar,  kalayan cupatna  panjang 7,5-15 mm, daun beulah luhur lemes katempo ngagurilap, ari palebah handapna mah opaque, tungtung daun lemes, tulangan pinned, panjangna 10-23 cm, rubak 3  - 7,5 cm, kelirna héjo.  

Kembangna; Inflorescences mibanda cupat panjang bijil tina tungtung régang, Seungit ka angseuna kelirna héjo caang nepika semu konéng pias.  

Buahna ngagantung ngawangun pita anu panjangna 20-50 cm, siki leutik, panjangna 2,5 cm.

Hasiat jeung kagunaan
Kulit tangkalna mibanda rasa pait bisa dimangpaatkeun pikeun, gangguan datang bulan (laxative), nyeri beuteung  (stomakik), antipirina, relasver, nurunkeun tingkat gula dina  getih (hypoglycemic), obat kuat, sareng antiseptik.  
Dina kuda, pucuk daun lamé dianggo pikeun ubar cacingeun.  Daun lamé tiasa ngagancangkeun bisul sangkat téréh asak sareng mangpaat pikeun ngagampangkeun kaluar cisusu.

Kandungan kimia
Dina kulitna mibanda  alkaloid ditain, ekitamin (ditamin), ekitenin, ekitamidin, alstonin, ekiserin, ekitin, ekitein, porphyrins, sareng triterpenes. 
Daun ngandung picrinin, sedengkeun kembang lamé ngandung asam ursolik sareng lupeol.

File:Saptaparni (Alstonia scholaris) leaves & flowers in Kolkata W IMG 0534.jpg|thumb|left| Daun jeung kembangna di Kolkata, Bengala Kulon, India
File:Saptaparni (Alstonia scholaris) leaves & fruit in Kolkata W IMG 3403.jpg|thumb|left| Daun jeung buahna di Kolkata
File:Alstonia scholaris.jpg|Tangkal lamé di kampus IIT Kanpur

Rujukan 

 USDA, ARS, National Genetic Resources Program. Germplasm Resources Information Network (GRIN) Online Database. National Germplasm Resources Laboratory, Beltsville, Maryland; source url: http://www.ars-grin.gov/cgi-bin/npgs/html/taxon.pl?2688 retrieved on 29 June 2007

Tutuwuhan tropis
Apocynaceae